32006R2026
L 384/85
JURNALUL OFÍCIAL AL UNIUNII EUROPENE
REGULAMENTUL (CE) NR. 2026/2006 AL COMISIEI
din 22 decembrie 2006
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1) și, în special, articolele 19 și 20,
întrucât:
(1)
Articolul 20 din Regulamentul (CE) nr. 2368/2002 prevede posibilitatea modificării listei participanților la sistemul de certificare pentru Procesul Kimberley din anexa II.
(2)
Bulgaria și România sunt enumerate pe lista participanților la sistemul de certificare pentru Procesul Kimberley din anexa II.
(3)
Având în vedere aderarea acestora la Uniunea Europeană de la 1 ianuarie 2007, Bulgaria și România încetează să mai participe la sistemul de certificare pentru Procesul Kimberley la 31 decembrie 2006 și este necesar, prin urmare, să fie eliminate de pe lista participanților.
(4)
Anexa II trebuie să se modifice în consecință.
(5)
Articolul 19 din Regulamentul (CE) nr. 2368/2002 stipulează că statele membre pot desemna autorități comunitare pentru a realiza sarcinile impuse de regulamentul menționat și încredințează Comisiei dreptul de a actualiza lista autorităților comunitare menționate în anexa III.
(6)
Belgia și Germania au informat Comisia cu privire la modificarea adreselor autorităților comunitare ale acestora.
(7)
Anexa III trebuie modificată în consecință,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 2368/2002 se înlocuiește cu textul din anexa I la prezentul regulament.
Articolul 2
Anexa III la Regulamentul (CE) nr. 2368/2002 se înlocuiește cu textul din anexa II la prezentul regulament.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2006.